text: Fortsat afbrændingsforbud i Trekantområdet
  02 august 2013 kl. 11.15
  Trods de seneste dages regn har beredskabscheferne i Vejle, Fredericia, Middelfart, Billund og Kolding besluttet at opretholde afbrændingsforbuddet.
  Beredskabscheferne er enige om at opretholde forbuddet trods det seneste dages regn. Det skyldes at naturen fortsat meget tør.
  - Det er min opfattelse, at borgerne har forståelse og respekt for afbrændingsforbuddet. Vi kan i hvert fald glæde os over, at vi endnu ikke har haft en naturbrand, der skyldes uforsigtighed, fastslår Beredskabschef i Kolding Kommune, Søren Ipsen.
  Forbuddet omfatter brug af åben ild og afbrænding i de 5 kommuner. Undtaget fra forbuddet er brug af grill, etablerede bålsteder ved stranden og flytbare bålsteder i villahaver o. lign.
  Afbrændingsforbuddet trådte i kraft for 14 dage siden.
  